16.1.2023
FI
Euroopan unionin virallinen lehti
C 15/17
Rikosoikeudenkäynnin asianosainen pääasiassa Spetsializirana prokuratura
Tuomiolauselma 1) Henkilötietojen käsittelystä ja yksityisyyden suojasta sähköisen viestinnän alalla 12.7.2002 annetun Euroopan parlamentin ja neuvoston direktiivin 2002/58/EY (sähköisen viestinnän tietosuojadirektiivi), sellaisena kuin se on muutettuna 25.11.2009 annetulla Euroopan parlamentin ja neuvoston direktiivillä 2009/136/EY, 15 artiklan 1 kohtaa, luettuna Euroopan unionin perusoikeuskirjan 7, 8 ja 11 artiklan sekä 52 artiklan 1 kohdan valossa, on tulkittava siten, että se on esteenä — kansalliselle lainsäädännölle, jossa säädetään ennalta ehkäisevästi vakavan rikollisuuden torjumiseksi ja yleiseen turvallisuuteen kohdistuvien vakavien uhkien ehkäisemiseksi, että liikenne- ja paikkatietoja on säilytettävä yleisesti ja erotuksetta, vaikka kyseisessä lainsäädännössä rajataan yleinen ja erotuksetta tapahtuva säilyttäminen kuuteen kuukauteen ja säädetään tietyistä takuista kyseessä olevien tietojen säilyttämisen ja saannin osalta; — kansalliselle lainsäädännölle, jossa ei säädetä selkeästi ja täsmällisesti, että säilytettyjen tietojen saanti rajataan siihen, mikä on ehdottoman välttämätöntä säilyttämistä koskevan tavoitteen saavuttamiseksi.
2) Direktiivin 2002/58, sellaisena kuin se on muutettuna direktiivillä 2009/136, 15 artiklan 1 kohtaa, luettuna perusoikeuskirjan 7, 8 ja 11 artiklan sekä 52 artiklan 1 kohdan valossa, ja luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta 27.4.2016 annetun Euroopan parlamentin ja neuvoston direktiivin (EU) 2016/680 13 ja 54 artiklaa on tulkittava siten, että ne ovat esteenä kansalliselle lainsäädännölle, jonka mukaan rikostutkinnasta vastaavilla kansallisilla viranomaisilla on pääsy lainmukaisesti säilytettyihin liikenne- ja paikkatietoihin takaamatta sitä, että niille henkilöille, joiden tietoihin kyseiset kansalliset viranomaiset ovat saaneet pääsyn, ilmoitetaan asiasta unionin oikeudessa säädetyn mukaisesti, ja ilman että kyseisillä henkilöillä on käytettävissään oikeussuojakeino luvattoman tietoihin pääsyn osalta.
(1)
EUVL C 338, 23.8.2021.
Unionin tuomioistuimen tuomio (kymmenes jaosto) 17.11.2022 (ennakkoratkaisupyyntö, jonka on esittänyt Curtea de Apel Pitești – Romania) – SC Avicarvil Farms SRL v.
Ministerul Agriculturii şi Dezvoltării Rurale, Agenţia pentru Finanţarea Investiţiilor Rurale, Agenţia de Plăţi şi Intervenţie în Agricultură ja Agenţia de Plăţi şi Intervenţie în Agricultură – Centrul Judeţean Vâlcea (Asia C-443/21) (1) (Ennakkoratkaisupyyntö – Yhteinen maatalouspolitiikka (YMP) – Euroopan maaseudun kehittämisen maatalousrahasto (maaseuturahasto) – Asetus (EY) N:o 1698/2005 – 40 artikla – Vuosia 2007 – 2013 koskeva kansallinen maaseudun kehittämisohjelma – Eläinten hyvinvointia edistävät tuet – Laskuvirheet – Kansallisten viranomaisten toteuttamat tukien vähennykset – Luottamuksensuojan periaate – Oikeusvarmuuden periaate) (2023/C 15/17) Oikeudenkäyntikieli: romania Ennakkoratkaisua pyytänyt tuomioistuin Curtea de Apel Pitești